**S.C. Compania Națională de Transporturi Aeriene Române TAROM S.A.**, vystupuje pod značkou **TAROM**, je rumunský národný letecký dopravca so sídlom v Otopeni neďaleko Bukurešti. Hlavnou základňou spoločnosti je Medzinárodné letisko Henriho Coandu v Otopeni. Obchodná značka *TAROM* je akronymom z rumunského názvu: ***T**ransporturile **A**eriene **Rom**âne*. Celkovo 97,17% spoločnosti vlastní rumunská vláda. V roku 2018 dopravca prepravil takmer 2,75 milióna cestujúcich. TAROM je do 25. júna 2010 členom aliancie leteckých spoločností SkyTeam.

História
--------

Iliušin Il-18V spoločnosti TAROM na letisku Gatwick v Londýne, 30. apríl 1969
BAC 1-11 400 TAROM-u na letisku Le Bourget v Paríži, máj 1971
Tupolev Tu-154B TAROM-u na viedenskom letisku Schwechat, 7. máj 1977
Boeing 707-3K1C TAROM-u na letisku Heathrow v Londýne, február 1981
Predchodca TAROM-u vznikol v roku 1920 pod názvom *CFRNA* (franc. *Compagnie franco-roumaine de navigation aérienne*; doslova: *Francúzsko-rumunská spoločnosť pre leteckú navigáciu*). Do svojho premenovania na *TAROM*, dňa 18. septembra 1954, vystriedala tri ďalšie názvy a prevádzkovala niekoľko pravidelných letov predovšetkým medzi Bukurešťou a Parížom, ďalej potom do miest najmä v strednej Európe. V roku 1960 už TAROM obsluhoval množstvo pravidelných európskych liniek a 14. mája 1974 začal lietať na svojej prvej transatlantickej linke do New Yorku na Medzinárodné letisko Johna F. Kennedyho.

Ďalší vývoj spoločnosti značne ovplyvnila skutočnosť, že Rumunsko bolo jednou z krajín východného bloku. TAROM začal používať lietadlá výhradne sovietskej výroby (Il-14, Il-18, diaľkový Il-62, Tu-154 a ďalšie). Okrem nich používal k letom do destinácií v Európe a na Blízkom východe aj lietadlá BAC 1-11 a Boeing 707 pre diaľkové lety.

V roku 1993 začala spoločnosť prevádzkovať pravidelné lety do Montrealu a Bangkoku a kúpila prvé francúzske diaľkové dopravné lietadlo Airbus A310-300. V priebehu deväťdesiatych rokov TAROM nahradil svoju diaľkovú flotilu Boeingov 707 a Iliušinov Il-62 ďalšími dvomi Airbusmi A310. 

V roku 2001 však boli zrušené neziskové diaľkové lety do Bangkoku a Montrealu. Medzikontinentálne lety sa rušili aj naďalej – v roku 2002 Chicago, v roku 2003 Peking a New York. Ďalej sa zrušilo i niekoľko vnútroštátnych a európskych liniek. Rok 2004 bol pre spoločnosť po posledných desiatich rokoch prvým ziskovým. V roku 2006 pribudli do flotily lietadlá Airbus A318, Boeing 737-800 a ATR 72. Dňa 5. júna 2010 bol vtedajší vernostný program TAROM-u, Smart Miles, premenovaný na Flying Blue a 25. júna toho istého roku sa dopravca stal členom aliancie leteckých spoločností SkyTeam. Dňa 29. októbra 2016 TAROM vyradil posledné dva Airbusy A310-300 po poslednom lete z Madridu do Bukurešti. V roku 2018 spoločnosť podpísala zmluvu na dodanie piatich Boeingov 737 MAX 8.

Destinácie
----------

TAROM v súčasnosti lieta do 52 pravidelných a sezónnych destinácií v Európe, Ázii a Afrike.

### Codeshare

TAROM má tzv. codeshare dohodu a v súčasnosti prevádzkuje spoločné lety so spoločnosťami: 

* Aegean Airlines
* Aeroflot
* Air Europa
* Air France
* Air Serbia
* airBaltic
* Alitalia
* Brussels Airlines
* Bulgaria Air
* České aerolinie
* KLM
* Middle East Airlines
* Royal Jordanian
* Vietnam Airlines

### Destinácie v minulosti

Pravidelné medzinárodné linky TAROM-u v lete 1968:

* Bukurešť-Băneasa – Sofia (Il-18)
* Bukurešť-Băneasa – Sofia – Atény (Il-18)
* Bukurešť-Băneasa – Atény (Il-18)
* Bukurešť-Băneasa – Atény – Káhira (Il-18)
* Bukurešť-Băneasa – Praha – Berlín-Schönefeld (Il-18)
* Bukurešť-Băneasa – Berlín-Schönefeld – Kodaň (Il-18)
* Bukurešť-Băneasa – Brusel – Londýn-Gatwick (Il-18)
* Bukurešť-Băneasa – Budapešť – Varšava (Il-18)
* Bukurešť-Băneasa – Istanbul-Yeşilköy – Bejrút (Il-18)
* Bukurešť-Băneasa – Praha – Kodaň (Il-18)
* Bukurešť-Băneasa – Viedeň – Frankfurt (Il-18)
* Bukurešť-Băneasa – Frankfurt (Il-18)
* Bukurešť-Băneasa – Moskva-Šeremetievo (Il-18)
* Bukurešť-Băneasa – Zürich – Paríž-Le Bourget (Il-18)
* Bukurešť-Băneasa – Viedeň – Paríž-Le Bourget (Il-18)
* Bukurešť-Băneasa – Paríž-Le Bourget (Il-18)
* Bukurešť-Băneasa – Rím-Fiumicino (Il-18)
* Bukurešť-Băneasa – Tel Aviv (Il-18)
* Bukurešť-Băneasa – Viedeň (Il-18)
* Bukurešť-Băneasa – Zürich (Il-18)

Flotila
-------

Boeing 737-800 TAROM-u na Letisko Frankfurt nad Mohanom
Turistická trieda na palube Airbusu A318-100 spoločnosti TAROM
Občerstvenie podávané v turistickej triede počas letu Bukurešť – Londýn-Heathrow
### Súčasná flotila

Flotila TAROM-u pozostávala v decembri 2019 z nasledujúcich lietadiel:


Flotila TAROM-u| Lietadlo | V prevádzke | Fotografia | Objednávky | Počet sedadiel | Poznámky |
| --- | --- | --- | --- | --- | --- |
| C | Y | Spolu |
| Airbus A318-100 | 4 |  | — | 14 | 99 | 113 |  |
| ATR 42-500 | 7 |  | — | — | 48 | 48 | Do roku 2020 majú byť vyradené a nahradené typom ATR 72-600. |
| ATR 72-500 | 2 |  | — | — | 68 | 68 |
| ATR 72-600 | — |  | 9 | — | 72 | 72 | Dodávky lietadiel začnú v roku 2020 a nahradia typy ATR 42-500 a ATR 72-500. |
| Boeing 737-300 | 4 |  | — | 8 | 126 | 134 | Do roku 2020 majú byť vyradené. |
| Boeing 737-700 | 4 |  | — | 14 | 102 | 116 |  |
| Boeing 737-800 | 4 |  | — | — | 189 | 189 |  |
| 16 | 144 | 160 |
| Boeing 737 MAX 8 | — |  | 5 | neznámy | Dodávky lietadiel majú začať v roku 2023. |
| Spolu | 25 |  | 14 |  |

Referencie
----------

1. ↑  Directorul general al Tarom, George Barbu, și-a dat demisia
2. ↑   *Romania's Tarom ends A310 operations* [online]. ch-aviation.com, [cit. 2020-01-14]. Dostupné online.
3. ↑   *Harta rutelor TAROM* [online]. tarom.ro, [cit. 2020-01-14]. Dostupné online.
4. ↑   airBaltic / TAROM expands codeshare routes in W17. *Routesonline*, 23 November 2017. Dostupné online [cit. 2017-11-23].
5. ↑   *Tích Luỹ Dặm* [online]. vietnamairlines.com, [cit. 2020-01-14]. Dostupné online.
6. ↑   *TAROM (1968)* [online]. timetableimages.com, [cit. 2020-01-14]. Dostupné online.
7. ↑   *The fleet* [online]. tarom.ro, [cit. 2020-01-14]. Dostupné online.
8. ↑   *Romania's Tarom orders nine ATR72s* [online]. Ch-Aviation, 24 June 2019. Dostupné online.
9. 1 2  EDITORIAL, Reuters. Romanian airline Tarom, Boeing announce 737 purchase, leasing deal. *U.S.*. Dostupné online [cit. 2018-07-16]. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **TAROM**

Externé odkazy
--------------

* Oficiálna stránka


|  |  |
| --- | --- |
| Portal | Portál letectvo |